stanford-oval/wikipedia huggingface dataset:
Adjuvantti
Käytettyjä adjuvantteja

Ihmisiin käytettävien adjuvanttien kehittelyssä pyritään siihen, että ne stimuloivat luontaista immuniteettia mutta eivät aiheuta sairaalloista tulehdusta. Adjuvanttina käytetään alumiinisuoloja, esimerkiksi alumiinihydroksidi-geeliä. Mineraalipohjaisen adjuvantin eräänä vaikutusmekanismina on pidetty sitä, että se aiheuttaa ärsytystä ja houkuttelee paikalle luontaisen immuniteetin valkosoluja. Alumiinipohjaisen adjuvantin ajatellaan myös olevan repositorinen: sen avulla antigeeni pysyy kauemmin pistopaikassa. Näitä vaikutusmekanismeja ei ole vahvistettu, mutta vuonna 2011 julkaistun tutkimuksen mukaan alumiinikiteet tarttuvat in vitro spesifisesti dendriittisoluiksi kutsuttujen valkosolujen solukalvon lipideihin, mikä johtaa adjuvantin ja antigeenin endosytoosiin ja dendriittisolujen aktivoitumiseen.
Hydrofobisilla aineilla on taipumus ärsyttää immuunijärjestelmää, minkä vuoksi niitä on kehitetty adjuvanteiksi. Esimerkiksi Freundin epätäydellinen adjuvantti sisältää vettä emulsiona parafiiniöljyssä, ja antigeeni on sen vesifaasissa. Tätä adjuvanttia on käytetty vuosikymmeniä kokeellisessa immunologiassa ja syövänhoidossa ja lyhytaikaisesti yhdessä ihmiskäyttöön hyväksytyssä rokotteessa. Koska öljy pysyy kudoksessa pistoksen jälkeen eliniän ja adjuvantti aiheuttaa joskus paiseen syntymisen pistokohtaan, sitä ei yleensä käytetä ihmisten rokotteissa. Sen sijaan on kehitetty minimaalisen öljymäärän sisältäviä emulsiopohjaisia adjuvantteja, joita käytetään nykyisin laajalti rokotteissa. Kaksi johtavaa ihmiskäytössä olevaa emulsioadjuvanttia ovat MF59 (Novartis) ja AS03 (Glaxo Smith Kline), molemmat skvaleenipohjaisia.
Freundin täydellinen adjuvantti sisältää emulsion – kuten Freundin epätäydellinen adjuvantti – ja lisäksi tapettuja mykobakteereja. Sitä ei käytetä ihmisillä, mutta sen vaikuttavasta aineesta muramyylidipeptidistä on kehitetty ihmisille sopivia johdannaisia.
Tulevaisuudennäkymiä

Uusia ihmiselle soveltuvia adjuvantteja kehitetään kiihkeästi: Kokeellisessa käytössä on adjuvantteja, jotka ovat mikrobien osia tai niiden tuottamia aineita (esimerkiksi tapettuja mykobakteereita tai lipopolysakkaridia). Bakteerimyrkky lipopolysakkaridi stimuloi voimakkaasti immuunijärjestelmän antigeeniä esitteleviä soluja, joten sen johdannaista monofosforyylilipidi A:ta (MPL) käytetään kokeellisesti.
Lisäksi vaihtoehtona on kehitelty rokotteissa käytettäväksi itse sytokiineja kuten interleukiini 12:a, joka edistää vahvasti soluvälitteistä immuunireaktiota.
Macallan

25 vuotta kypsytetty Macallan
Macallanin tislaamo
Macallan on skotlantilainen viskitislaamo. Se sijaitsee Macallanin tilan vieressä Craigellachien kylässä Speyjoen varrella Skotlannin ylämaassa. Tislaamo on perustettu vuonna 1824, ja sen alkuperäinen nimi oli Elchies Distillery. Alkuperäinen nimi esiintyy yhä tislaamon pääkonttorin nimessä Easter Elchies House. Tämä 1700-luvulla rakennettu kartano on kuvattuna pullon etiketissä. Nykyään tislaamon omistavat The Erdington Group ja Suntory.
Maexmontan

Maexmontan (myös muodossa Mexmontan) oli suomalainen suku, jossa oli eri alojen vaikuttajia.
Suku oli alun perin varsinaissuomalainen talonpoikaissuku ja lähtöisin Mäksmäki- tai Mäkismäki-nimisestä talosta. 1600- ja 1700-luvuilla useita suvun edustajia oli Lempäälän kirkkoherroina, kappalaisina ja pitäjänapulaisina. Suku on todennäköisesti sammunut 2010-luvulla.
Jäseniä

Jacob Johan Maexmontan (1760–1829), turkulainen kauppaneuvos
Jakob Johan Maexmontan (1796–1884), metsästäjä, kirjailija, Jacob Johan Maexmontanin poika
Fridolf Leonard Maexmontan (1821–1901), jalkaväenkenraali, Jakob Johan Maexmontanin poika
Sigfrid Edvard Maexmontan (1831–1880), apteekkari ja valokuvaaja, Jakob Johan Maexmontanin poika, Maexmontanin viinatehtaan perustaja
Johanna Charlotta Maexmontan, o.s. Laaksonen (1844–1903), ravintolaviihteen uranuurtaja, Helsingin seurahuoneen omistaja, Sigfrid Maexmontanin puoliso
Frans Mexmontan (1847–1901), taidemaalari, piirtäjä, Fridolf Maexmontanin pikkuserkku
Mauritz Mexmontan (1856–1936), aktivisti, Frans Mexmontanin veli
Nikolaj Mexmontan (1860–1932), kenraalimajuri, sotilaskomitean puheenjohtaja, Fridolf Leonard Maexmontanin poika
Mammal Species of the World

Mammal Species of the World on biologinen tietokanta, jossa on tietoa nisäkkäiden taksonomiasta. Sivustolla on määritelty lahkot, alalahkot, heimot, alaheimot, suvut, lajit ja alalajit.
Mark Dacascos

| Mark Dacascos |
| --- | --- |

Henkilötiedot
Koko nimi:  Mark Alan Dacascos
Syntynyt: 26. helmikuuta 1964 (ikä 60)  Honolulu, Havaiji
Näyttelijä
Aktiivisena:  1985–
Merkittävät roolit:  Yo Hinomura (Mafian pyöveli) Toby Wong (Drive – ajojahti) Mani (Susien klaani)
Aiheesta muualla
Viralliset kotisivut
IMDb 
Elonet
Mark Alan Dacascos (s. 26. helmikuuta 1964 Honolulu, Havaiji) on yhdysvaltalainen näyttelijä ja kamppailulajien taitaja.. Hän on esiintynyt elokuvissa, kuten Mafian pyöveli, Susien klaani ja Kehdosta hautaan. Dacascos on esiintynyt myös televisiosarjoissa Iron Chef America ja Havaiji 5-0.
Aki Seitsonen

| Aki Seitsonen |
| --- | --- |

Henkilötiedot
Syntynyt: 5. helmikuuta 1986 (ikä 38) Riihimäki
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  oikea
Pituus:  189 cm
Paino:  93 kg
Pelinumero:  15
Pelaajaura
Pääsarjaura:  2009–
Aik. seurat:  Quad City Flames (AHL)  Las Vegas Wranglers (ECHL) Omaha Ak-Sar-Ben Knights (AHL) HPK (SML) Lukko (SML) LeKi (Mestis) Idaho Steelheads (ECHL)
NHL-varaus:  118, 2004 Calgary Flames
Aki Seitsonen (s. 5. helmikuuta 1986 Riihimäki) on suomalainen jääkiekkoilija. Hän on pelipaikaltaan keskushyökkääjä ja edusti viimeksi ECHL:ssä pelaavaa Idaho Steelheadsia. Seitsonen on edustanut myös Suomen nuorten jääkiekkojoukkuetta vuonna 2006. Vuonna 2004 Seitsonen varasi Calgary Flames. Kolmella kaudelaan WHL:ssä Seitsonen keräsi 204 ottelussa 127 tehopistettä.
Pelaajaura

Seitsonen aloitti uransa Riihmäen Kiekko-Nikkarit pelaten myös Hyvinkään Ahmoissa ja Hämeenlinnan Pallokerhossa. Kaudella 2002–2003 hän pelasi Hämeenlinnan Pallokerhon B-junioreissa pelaten ikäluokan pudotuspeleissä.
Kaudeksi 2003–2004 Seitsonen siirtyi WHL:ssä pelaavaan Prince Albert Raidersiin ja keräsi kauden aikana 71 ottelussa 40 tehopistettä. Seitsonen jatkoi Raidersissa kaudella myös seuraavalla kaudella. Prince Albert pelasi pudotuspeleissä molemmilla näillä kausilla, kevään 2004 saldona Seitsosella oli 5 ottelua ilman tehopisteitä, kevään 2005 pudotuspeleissä Seitsonen keräsi 17 ottelussa 14 tehopistettä.
Kesällä 2004 NHL-seura Calgary Flames varasi Seitsosen neljännellä kierroksella varausnumerolla 118. Vuonna 2004 Seitsonen valittiin CHL:n näytösotteluun. Kausi 2005–2006 jäi Seitsosen viimeiseksi WHL:ssa. Kauden aikana Seitsonen keräsi 66 ottelussa 35 tehopistettä joka oli hänen WHL-kausista vaatimattomin tehopisteiden osalta.
Kauden 2005-06 aikana Seitsonen pelasi WHL-otteluiden lisäksi 7 ottelua AHL-seurassa Omaha Ak-Sar-Ben Knights ilman tehopisteitä. Kesällä 2006 Seitsonen teki Calgary Flamesin kanssa kolmen vuoden sopimuksen. Kaudella 2006–2007 hän pelasi enimmäkseen Calgaryn farmijoukkueessa ECHL-liigassa Las Vegas Wranglersissa, saldo runkosarjassa 59 ottelussa 32 tehopistettä. Las Vegas pelasi myös pudotuspeleissä, jossa Seitsonen keräsi 5 ottelussa 2 tehopistettä. Kauden 2006-2007 aikana hän pelasi myös AHL:n Omaha Ak-Sar-Ben Knightsissa, tällä kertaa 13 ottelua joissa saldona 4 tehopistettä. Kaudeksi 2007–2008 Seitsonen palasi ECHL:n Las Vegas Wranglersiin tehden 70 ottelussa 36 pistettä. Seuraavalla kaudells hän pelasi AHL:n Quad City Flamesissa jossa hän teki runkosarjassa  45 ottelussa tehopisteet 4+2=6.
Kauden 2009–2010 alussa Seitsonen teki paluun Suomeen ja aloitti kauden SM-liigan HPK:ssa ja pelasi 9 lainaottelua Mestiksen Lempäälän Kisassa. Tammikuun 2010 lopulla hän siirtyi HPK:sta Rauman Lukkoon.
Kauden 2010-11 Seitsonen pelasi ECHL-liigan Idaho Steelheadsissa, runkosarjan saldona 50 ottelua ja 32 tehopistettä. Kauden päätteeksi hän puki yhdeksään pudotuspeliin, joissa ei kuitenkaan merkkauttanut pöytäkirjoihin pisteitä. Kaksi seuraavaa kautta Seitsonen pelasi Kanada alasarjoissa Chinook Hockey Leaguessa ja Fort Carlton Hockey Leaguessa ja lopetti uransa kevääseen 2013.
Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Kanada 2006 | jääkiekko |  |
Seitsonen edusti Suomen nuorien jääkiekkomaajoukkuetta ensimmäisen kerran vuonna 2005 järjestetyissä maailmanmestaruuskilpailuissa. Hänen nimensä mainittiin joukkuekokoonpanossa. Seitsonen teki ainoan maalinsa Ruotsia vastaan ottelussa viidennestä sijasta, jonka Suomi voitti 4–3. Seitsonen edusti Suomea myös vuoden 2006 jääkiekon nuorten maailmanmestaruuskilpailussa. Seitsonen teki koko turnauksen ensimmäisessä ottelussa Suomen ainoan maalin, jonka se hävisi Kanadalle 5–1. Turnauksen ottelussa Yhdysvaltoja vastaan Seitsonen teki kolmannen maalin, mutta Suomi hävisi 5–4. Seitsonen teki 30. joulukuuta 2005 Norjaa vastaan kaksi maalia 9–1 voitossa. Suomi voitti turnauksessa pronssia hävitettyään Yhdysvallat 4–2.
1701

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

18. tammikuuta – Preussin kuningaskunta perustettiin, kun Brandenburgin vaaliruntinas ja Preussin herttua Fredrik III kruunattiin Preussin kuninkaaksi nimellä Fredrik I.
9. heinäkuuta – Espanjan perimyssota alkoi Espanjan viimeisen Habsburg-sukuisen kuningas Kaarle II:n kuoltua edellisen vuoden lopulla.
4. elokuuta – Montrealin suuri rauhansopimus lopetti ranskalaisten ja irokeesien liittokunnan väliset sodat.
Englannin parlamentti antoi asetuksen kruununperimysjärjestyksestä.
Uusi Suomenkielinen Wirsi-Kirja ilmestyi.
Syntyneitä

5. tammikuuta – Carl Gustaf Löwenhielm, ruotsalainen poliitikko, valtaneuvos ja hovioikeuden presidentti hattupuolueen johtaja (k. 1768)
28. tammikuuta – Charles Marie de La Condamine, ranskalainen luonnontieteilijä, matemaatikko ja löytöretkeilijä (k. 1774)
1. helmikuuta – Johan Agrell, ruotsalainen säveltäjä (k. 1765)
27. huhtikuuta – Kaarle Emanuel III, Savoijin herttua ja Sardinian kuningas (k. 1773)
4. kesäkuuta – Nicolai Eigtved, tanskalainen arkkitehti (k. 1754)
12. syyskuuta – Gennaro Maria Sarnelli, italialainen pappi, lakimies ja redemptoristi (k. 1744)
22. syyskuuta – Anna Magdalena Bach, saksalainen muusikko (k. 1760)
4. lokakuuta – John Lindsay, Crawfordin 20. jaarli, skotlantilainen pääri ja kenraali (k. 1749)
19. lokakuuta – Herman Spöring, suomalainen lääketieteen professori ja Turun akatemian rehtori (k. 1747)
27. marraskuuta – Anders Celsius, ruotsalainen tähtitieteilijä ja meteorologi (celsiusasteikon kehittäjä) (k. 1744)
Mary Toft, englantilainen huijari (k. 1763)
Esaias Wechter, suomalainen kauppias ja valtiopäivämies (k. 1776)
Kuolleita

3. tammikuuta – Ludvig I, Monacon ruhtinas (s. 1642)
4. tammikuuta – Ernst Rüdiger von Starhemberg, itävaltalainen kreivi ja sotapäällikkö (s. 1638)
6. tammikuuta – Toussaint Rose, ranskalainen kardinaali Jules Mazarinin ja kuningas Ludvig XIV:n sihteeri, Ranskan akatemian jäsen (s. 1611)
11. maaliskuuta – Jakob Gyllenborg, ruotsalainen virkamies, reduktion toteuttamisen johtaja (s. 1648)
23. toukokuuta – Kapteeni Kidd, skotlantilaissyntyinen merirosvo (s. 1645)
2. kesäkuuta – Madeleine de Scudéry, ranskalainen kirjailija (s. 1607)
9. kesäkuuta – Filip I, ranskalainen prinssi, Ludvig XIV:n veli, Orléans-suvun kantaisä (s. 1640)
24. elokuuta – Ahasverus Fritsch, saksalainen lainoppinut ja virsirunoilija (s. 1629)
16. syyskuuta – Jaakko II, Englannin kuningas (Skotlannin Jaakko VII) (s. 1633)
(Set This)

| (Set This) World Ablaze Killswitch Engage |
| --- | --- | --- |

DVD-julkaisun tiedot
 Äänitetty : 28. heinäkuuta 2005
 Julkaistu: 22. marraskuuta 2005
 Tyylilaji: metalcore
 Kesto: 67.56
 Levy-yhtiö: Roadrunner
(Set This) World Ablaze on konserttitaltiointi-DVD yhdysvaltalaisen metalcore-yhtye Killswitch Engagen keikalta. Konsertti on nauhoitettu Worcesterin kaupungissa Massachusettsissa, Yhdysvalloissa 28. heinäkuuta 2005. Se sisältää kappaleita yhtyeen kolmelta ensimmäiseltä albumilta, Killswitch Engagelta, Alive or Just Breathingiltä ja The End of Heartachelta.
Kappaleet

A Bid Farewell
Breathe Life
Fixation on the Darkness
When Darkness Falls
Self Revolution
The End of Heartache
Take This Oath
Numbered Days
The Element of One
Prelude
Hope Is...
Life to Lifeless
My Last Serenade
Rose of Sharyn
Kappaleet > Encore

Vide Infra
Temple From The Within
Lisämateriaali

Kaikki yhtyeen musiikkivideot kolmelta ensimmäiseltä albumilta.
85-minuuttinen dokumentti From The Bedroom To The Basement, tarina yhtyeen noususta suureksi nimeksi. Vierailevia esiintyjiä muun muassa Randy Blythe (Lamb of God), Corey Taylor (Slipknot) sekä Brian Fair (Shadows Fall).
"Behind The Scenes" -materiaalia bändin varhaisista ajoista tuoreempiin live-esiintymisiin asti.
Arvostelut

Noise.fi:
Ahveninen (Multia, Pengerjoen yläosan alue)

| Ahveninen |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°29′36″N, 25°00′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Järvinumero:  14.543.1.003
Mittaustietoja
Pinnankorkeus:  201 m 
Rantaviiva:  2,5 km 
Pinta-ala:  0,17 km² 
Tilavuus:  0,00042 km³
Keskisyvyys:  2,46 m 
Suurin syvyys:  5,8 m 
 fiAhveninen 
Ahveninen on 17 hehtaarin laajuinen järvi Multialla. Se on yksi Pengerjoen ja Jämsän reitin neljästä latvajärvestä. Se on myös Jämsän reitin valuma-alueen pohjoisimpia vakavesiä. Etäisyys Multian kuntakeskuksesta on noin viisitoista kilometriä koilliseen.
Niukkojen havaintojen mukaan Ahvenisen vesi on erittäin hapanta ja ruskeaa. Veden fosforipitoisuus osoittaa keskiravinteikkuutta eli mesotrofiaa.
Maantiede

Ahveninen kuuluu Pengerjoen yläosan alueen kolmannen jakovaiheen vesistöön, toinen jakovaihe on Pengerjoen valuma-alue ja ensimmäinen Jämsän reitin valuma-alue. Päävesistö on Kymijoen vesistö. Ahveninen on Pengerjoen yläosan alueen kolmanneksi suurin vakavesi. Järvien vedet virtaavat etelään Pengerjokeen ja edelleen Päijänteeseen.
Ahvenisen länsipuolella levittäytyy Miinavainaansuon turvetuotantoalue. Multialla on myös toinen Ahveninen, se sijaitsee Kuhanjoen valuma-alueella noin kahdeksantoista kilometriä Pengerjoen yläosan alueen Ahvenisesta etelälounaaseen.
Pengerjoen latvajärvet:
Ahveninen
Haukijärvi
Hoikka-Viheriä
Lauttajärvi.
Jämsän reitti latvajärviltä etelään:
Pengerjoki → Jämsänvesi–Petäjävesi (111,1 metriä mpy).
Alaskan saamelaiset

Saamelaisia poronlypsyssä Alaskan Port Clarencessa vuonna 1900
Alaskan saamelaiset ovat kansanosa, joka on muuttanut Skandinaviasta Yhdysvaltoihin, nimenomaan Alaskaan. Suurimmat muuttoaallot olivat vuosina 1894 ja varsinkin 1898. Muuttajia oli muun muassa Kautokeinosta ja Enontekiöltä ja määränpää oli Teller. Matkareitti kulki Norjasta New Yorkiin, sieltä junalla Seattleen ja loppumatka Tyynen valtameren kautta. Heidän mukanaan kulki myös yli 500 poroa sekä koiria. Osa muuttajista palasi takaisinkin Saamenmaalle. Alun perin muutto tapahtui Yhdysvaltain liittovaltion kutsusta, ja tarkoituksena oli saada saamelaiset opettamaan nälänhädästä kärsiville inuiteille poronhoitoa, kun troolarit olivat vieneet näiltä perinteisiä pyyntielinkeinoja, ja alkuperäisväestö oli vähentynyt myös eurooppalaisten tuomien tarttuvien tautien vuoksi. Tehtävänä oli myös muun muassa kullankaivajien ruokahuolto. Yhdysvallat lupasi myös rahallisia korvauksia muuttajille. On huomattava, että itse saamelaisten muuton syynä Atlantin taa ei ollut sama kuin esimerkiksi monilla suomalaisilla, toisin sanoen he eivät lähteneet pakoon omia olosuhteitaan tai työttömyyttä.
Porotalous

Poroja korvamerkitsivät sekä saamelaiset että Alaskan alkuperäiskansat, mutta siinä oli ongelmia omistuskysymyksen kanssa kirkkojen lähetyskoulujen valvoessa tilannetta. Vuonna 1914 laskettiin poroja olevan Alaskassa jo yli 50 000 ja vuonna 1930 peräti 700 000, ja jäkäläkanta taantui. Lisäksi poroja risteytyi villien karibujen kanssa. Alueelle ilmaantui myös suuromistajia, joista tunnetuimpana pidetään Carl J. Lomenia. Porojen merkitseminen loppui vuonna 1916. Yhdysvaltojen porolaki (englanniksi Reindeer act) vuodelta 1937 katsoo, että peurat ovat villieläimiä ja kuuluvat valtiolle ja että Alaskan alkuperäiskansoilla on niihin oikeutensa, jotka ovat hieman epäselviä. Kyse on lähinnä villinä elävän karibun metsästyksestä sekä lihan ja sittemmin myös jossain määrin poronsarviuutteen myynnistä. Laki ei erottele poroa ja karibua toisistaan, joten se sulkee pois saamelaisten oikeudet poroihin.
Kulttuuriperintö

Saamelaisten jälkeläisillä on yhä perinteitä muun muassa Oregonissa. Perinteitä ylläpitää muun muassa Sami Cultural Center of North America. Oulun yliopiston professori Pekka Sammallahti on nauhoittanutut viimeisten pohjoissaamea osanneiden 1800-luvulla Alaskaan muuttaneiden saamelaisten jälkeläisten puhetta vuonna 1980.
Adjumani

| Adjumani |
| --- | --- |

 Adjumani
 Koordinaatit: 03°22.6′N, 31°47.4′E 
Valtio:  Uganda
Hallintoalue:  pohjoinen
Piirikunta:  Adjumani
Korkeus:  1 130 m
Väkiluku (2014):  35 433
Infobox OKVirheellinen NIMI-arvo: 
Adjumani on kaupunki Ugandassa pohjoisella hallintoalueella Adjumanin piirikunnassa. Kaupungin väkiluku oli vuoden 2014 väestönlaskennassa 35 433.
Maantiede ja ilmasto

Adjumani sijaitsee Gulun luoteispuolella Adjumanin piirikunnassa Ugandan pohjoisosassa.
Lämpötila on suunnilleen 28–32 °C. Vuodessa on kaksi sadekautta. Toinen sadekausi on jaksolla helmikuu–toukokuu ja niin sanottu pieni sadekausi jaksolla elokuu–syyskuu.
Historia

Adjumanin piirikunta perustettiin 17. toukokuuta 1997, kun Moyon piirikunta jaettiin kahtia.
Aiheesta muualla

Kuvia tai muita tiedostoja aiheesta Adjumani Wikimedia Commonsissa
Abysmal Torment

| Abysmal Torment |
| --- | --- |

Tiedot
Toiminnassa:  2000–
Tyylilaji:  brutaali death metal
Kotipaikka:   Birkirkara, Malta
Laulukieli:  englanti
Jäsenet:  Nick Farrugia, laulu   Melchior Borg, laulu   David Depasquale, kitara   Kurt Pace, kitara   Karl Romano, basso   Max Vassallo, rummut  
Levy-yhtiö:  Brutal Bands, 2006–   Willowtip Records, 2014-  
Aiheesta muualla
Kotisivut
Infobox OKNimi-testi OK: 
Abysmal Torment on maltalainen brutal death metal/grindcore -yhtye. Se perustettiin loppuvuodesta 2000 nimellä Molested. Yhtye julkaisi ensimmäisen albuminsa, Incised Wound Suiciden maaliskuussa 2005.
6. helmikuuta 2014 yhtye allekirjoitti sopimuksen Willowtip Recordsin kanssa, jonka alla on julkaistu kaksi täyspitkää albumia, Cultivate the Apostate vuonna 2014, ja The Misanthrope vuonna 2018.
Jäsenet

Nick Farrugia – laulu
Melchior Borg – laulu
David Depasquale – kitara
Kurt Pace – kitara
Karl Romano – basso
Max Vassallo – rummut
Jäsenet > Entiset jäsenet

Tim V. Briffa – basso
Ben Aquilina – basso
Pascal Bartolo – basso
Gan Pawl Bartolo – kitara
Mario Buhagiar – laulu
Wayne Vella – rummut
Gordon Formosa – laulu
Diskografia

Incised Wound Suicide (2005,  EP, omakustanne)
Epoch of Methodic Carnage (2006,  Brutal Bands)
Omnicide (2009,  Brutal Bands)
Cultivate the Apostate (2014,  Willowtip Records)
The Misanthrope (2018,  Willowtip Records)
Aiheesta muualla

Abysmal Torment Myspacessa (englanniksi)
Abysmal Torment Encyclopaedia Metallumissa (englanniksi)
Ageratina gracilis

| Ageratina gracilis |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Asterales
Heimo::  Asterikasvit
Suku::  Valkolatvat Ageratina
Laji::  gracilis
Kaksiosainen nimi
 Ageratina gracilis  (Kunth) R.M.King & H.Rob. 
Infobox OKNimi-testi OKIUCN-testi OK: 
Ageratina gracilis on Etelä-Amerikasta kotoisin oleva asterikasvien heimoon kuuluva kasvilaji.
Elinalue

A. gracilis on kotoperäinen Kolumbiassa, Ecuadorissa ja Venezuelassa, missä se kasvaa vuoristossa 1 700–4 100 metrin korkeudessa.
Leviäminen

A. gracilis levittää siemeniään tuulen mukana, jonka jälkeen ne varastoituvat lyhytaikaisesti maaperän siemenpankkiin.
Käyttö lääketieteessä

A. gracilis -kasvin mahdollisia syövänvastaisia ominaisuuksia on tutkittu. Alustavat tulokset osoittavat, että A. gracilis -lajilla on antiproliferatiivista aktiivisuutta syöpäsoluja vastaan, ja ne ovat lähtökohta tuleville tutkimuksille, jotka koskevat sen antineoplastista aktiivisuutta ja sen viljelyolosuhteita.
Aiheesta muualla

Kuvia tai muita tiedostoja aiheesta Ageratina gracilis Wikimedia Commonsissa
László Budai

| Mitalit | Mitalit | Mitalit |  |
| --- | --- | --- | --- |
|  László Budai |  László Budai |  László Budai |  |
Maa:   Unkari
Miesten jalkapallo
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Sveitsi 1954 |  |  |
László Budai (19. heinäkuuta 1928 Budapest – 2. heinäkuuta 1983 Budapest) oli unkarilainen jalkapalloilija ja olympiavoittaja.
Budai voitti Unkarin miesten maajoukkueessa olympiakultaa Helsingissä 1952 ja MM-hopeaa Sveitsissä 1954. Hän oli mukana Unkarin joukkueessa myös Ruotsin MM-kilpailuissa 1958 muttei pelannut.
Aiheesta muualla

Kuvia tai muita tiedostoja aiheesta László Budai Wikimedia Commonsissa
Unkarin joukkue – Kesäolympialaiset 1952
MV Grosics |
P Bozsik |
P Buzánszky |
P Dalnoki |
P Lantos |
P Zakariás |
KK Kovács |
KK Lóránt |
H Budai |
H Csordás |
H Czibor |
H Hidegkuti |
H Kocsis |
H Palotás |
H Puskás |
Valmentaja Sebes
Unkarin joukkue – Jalkapallon MM-kilpailut 1954
1 Grosics |
2 Buzánszky |
3 Lóránt |
4 Lantos |
5 Bozsik |
P Dalnoki |
6 Zakariás |
7 J.Tóth |
8 Kocsis |
9 Hidegkuti |
10 Puskás |
11 Czibor |
12 Kárpáti |
13 Várhidi |
14 Kovács |
15 Szojka |
16 Budai |
17 Machos |
18 Csordás |
19 Palotás |
20 M.Tóth |
21 Gellér |
22 Gulyás |
Valmentaja Sebes
Unkarin joukkue – Jalkapallon MM-kilpailut 1958
1 Grosics
2 Mátrai
3 Sipos
4 Sárosi
5 Bozsik
6 Berendi
7 Budai
8 Tichy
9 Hidegkuti
10 Bundzsák
11 Sándor
12 Kárpáti
13 Szigeti
14 Szojka
15 Kotász
16 Lachos
17 Vasas
18 Monostori
19 Friedmanszky
20 Bencsics
21 Fenyvesi
22 Ilku
Valmentaja Baróti